Kombinácia liekov od bolesti
Môžem kombinovať  Tralgit a Brufen Combi?
Dobrý deň,
ďakujeme za Vašu otázku.
Kombináciou liekov Tralgit a Burfen Combi je prítomné riziko zosilneného účinku liečby. Lieky je možné užívať iba na základe odporúčania lekára pri silnej bolesti, ktorá nie je dostatočne kontrolovaná liečbou jedným liekom a na základe lekárom striktne stanovenej liečebnej schémy (medzi liekmi je potrebné zvyčajne zachovať dostatočný časový odstup). Preto pokiaľ liečba bolesti liekom Tralgit nie je dostačujúca a o ich súbežnom podávaní nemá lekár vedomosť, ich súčasné užívanie Vám neodporúčam. Ďalší manažment liečby bolesti je potrebné konzultovať s lekárom.
Prajem skorú úľavu od ťažkostí.
S pozdravom
PharmDr. Veronika Kiabová